GSTના અમલના એક વર્ષમાં ૩૦૦થી વધુ સુધારા-વધારા અને કર માળખામાં ફેરફાર કરવામાં આવ્યા છે. GSTનો કાયદો હજુ અધિકારીઓ જ પુરી રીતે સમજી શક્યા નથી તો વેપારીઓની વાત જ શું કરવી. GSTમાં વેપારીઓ પોતાની ઓફિસમાં જ રિટર્ન ફાઇલ કરી શકે તેવી સુવિધા ઉભી કરવા પ્રયાસ થયા હોવાની વાતો થઇ રહી છે પરંતુ વાતો અને વાસ્તવિકતા જુદી જ છે. ખુદ નાણાં મંત્રી સહિતના નેતાઓ રિફંડ માટે ક્લેઇમ કરવાના સાત દિવસમાં રિફંડ મળી જશે તેવી વાતો કરે છે પરંતુ વાસ્તવિકતામાં સાત મહિને પણ રિફંડ મળ્યા નથી. દેશભરના વેપારીઓની રજૂઆત છે કે જો આવી જ સ્થિતિ રહી તો ચોક્કસ દેશ આર્થિક રીતે પાછળ પડી જશે.